เตือน! สิทธิประกันสังคม ฉีดวัคซีน “ไข้หวัดใหญ่” ฟรีถึงสิ้นปีนี้
“สำนักงานประกันสังคม” ขยายเวลา ฉีดวัคซีนไข้หวัดใหญ่ฟรี โดยไม่มีค่าใช้จ่าย แก่ผู้ประกันตนมาตรา 33 และ 39 อายุตั้งแต่ 50 ปีขึ้นไป ตามสิทธิปีละ 1 ครั้ง จากเดิมสิ้นสุดวันที่ 31 ส.ค.65 ขยายเป็นวันที่ 31 ธ.ค.65
 
สปส.” ขยายเวลาฉีดวัคซีนไข้หวัดใหญ่ฟรี สำหรับผู้ประกันตนมาตรา 33, 39 อายุ 50 ปีขึ้นไป ถึง 31 ธ.ค.นี้
19 ธ.ค. 2565

นางสาวทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ตามที่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายผลักดันให้ประชาชนมีความมั่นคงทางสุขภาพ โดยมุ่งเน้นการป้องกันและส่งเสริมการรักษาสุขอนามัยในทุกช่วงวัยนั้น ทั้งนี้สำนักงานประกันสังคม หรือ สปส. ได้ขยายระยะเวลาในรับบริการฉีดวัคซีนไข้หวัดใหญ่ฟรีโดยไม่มีค่าใช้จ่ายให้แก่ผู้ประกันตนมาตรา 33 และผู้ประกันตนมาตรา 39 ที่มีอายุตั้งแต่ 50 ปีขึ้นไป ตามสิทธิปีละ 1 ครั้ง จากเดิมที่สิ้นสุดตั้งแต่วันที่ 31 ส.ค.ที่ผ่านมา ขยายไปเป็นวันที่ 31 ธ.ค.65 เพื่อดูแลผู้ประกันตนให้เข้าถึงสิทธิการให้บริการฉีดวัคซีนไข้หวัดใหญ่
ทั้งนี้เนื่องจากโรคไข้หวัดใหญ่เป็นโรคที่พบบ่อยในช่วงฤดูหนาว จึงขอให้ผู้ประกันตนที่มีมีอายุตั้งแต่ 50 ปีขึ้นไปใช้สิทธิฉีดวัคซีนไข้หวัดใหญ่ ซึ่งงขณะนี้เหลือเวลาเพียง 2 สัปดาห์สุดท้ายก็จะครบตามกำหนดที่ขยายระยะเวลาไว้ อาจทำให้ผู้ประกันตนเสียสิทธิในการดูแลสุขภาพ ดังนั้นผู้ประกันตนที่ประสงค์เข้ารับบริการฉีดวัคซีนไข้หวัดใหญ่สามารถเข้ารับการบริการได้ที่สถานพยาบาลตามสิทธิของผู้ประกันสังคม